
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1342 


18 Σεπτεμβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ρύθμιση βεβαιωμένων χρεών των πληγέντων από τον 
σεισμό της 14ης Αύγούστου 2003 σε περιοχές των 


Ν. Λευκάδας, Αιτωλοακαρνανίας και Πρεβέζης. 1 

Παράταση υποβολής δηλώσεων, παράταση καταβο¬ 
λής βεβαιωμένων χρεών και αναστολή είσπραξης 
βεβαιωμένων χρεών στο νομό Λευκάδας, και πε¬ 
ριοχές νομών Αιτωλοακαρνανίας και Πρέβεζας.... 2 

Απόσταξη σύκων και αποσύκων από τους διήμερους 
οινοπνευματοποιούς Α' Κατηγορίας του Νομού 

Χίου. 3 

Συγχώνευση Δημοτικών Σχολείων Κυθήρων. 4 

Τροποποίηση του Κανονισμού Εσωτερικής Υπηρεσίας 

του Διοικητικού Εφετείου Κομοτηνής. 5 

Τροποποίηση του Κανονισμού Εσωτερικής Υπηρεσίας 

του Πρωτοδικείου Κεφαλληνίας. 6 

Τροποποίηση του Κανονισμού Εσωτερικής Υπηρεσίας 

του Εφετείου Λαμίας. 7 

Ορισμός της εταιρείας ΓΕΤΕΕ.Π.Ε.ως φορέα ελέγχου 

ΑϋΡ. 8 

Εφάπαξ οικονομική ενίσχυση για αποζημίωση οικο¬ 
σκευής σεισμοπαθών κατοίκων της Νομαρχιακής 

Αυτοδιοίκησης Δυτικής Αττικής. 9 

Αύξηση καθ’ υπέρβαση ημερών εκτός έδρας υπαλλή¬ 
λων υπηρετούντων στη Ν.Α. Φωκίδας. 10 

Αύξηση καθ’ υπέρβαση ημερών εκτός έδρας υπαλλή¬ 
λων υπηρετούντων στη Ν.Α. Φωκίδας. 11 


ΑΠΟΦΑΣΕΙ Σ 

Αριθ. 1079439/6847/20/0016 (1) 

Ρύθμιση βεβαιωμένων χρεών των πληγέντων από τον σει¬ 
σμό της 14ης Αύγούστου 2003 σε περιοχές των Ν. Λευ¬ 
κάδας, Αιτωλοακαρνανίας και Πρεβέζης. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του πέμπτου άρθρου 
Ν. 2275/94 (ΦΕΚ 238/Α'), με την οποία ο Υπουργός Οικο¬ 


νομικών με αποφάσεις του που δημοσιεύονται στην Εφη¬ 
μερίδα της Κυβερνήσεως δύναται σε εξαιρετικές περι¬ 
πτώσεις σεισμών, πλημμυρών ή άλλων θεομηνιών από 
τις οποίες προκαλούνται σημαντικές ζημιές σε μεγάλο 
αριθμό φορολογουμένων να ρυθμίζει στις πληγείσες 
περιοχές την καταβολή των ληξιπροθέσμων χρεών τους 
προς το Δημόσιο μέχρι είκοσι τέσσερις (24) δόσεις με με¬ 
ρική ή ολική απαλλαγή από τις προσαυξήσεις εκπρόθε¬ 
σμης καταβολής, που αναλογούν κατά τις διατάξεις του 
Κ.Ε.Δ.Ε. 

2. Τις διατάξεις της παραγράφου 2 του άρθρου 11 Ν. 
2954/2001 (ΦΕΚ 255/Α"), σύμφωνα με τις οποίες ο Υπουρ¬ 
γός των Οικονομικών εξουσιοδοτείται να ρυθμίζει ως 
ανωτέρω και τα υπέρ τρίτων έσοδα, των οποίων η είσπρα¬ 
ξη έχει ανατεθεί στις Δ.Ο.Υ. 

3. Το γεγονός ότι ο σεισμός της 14ης Αυγούστου 2003 
στο Ν. Λευκάδας, στα διοικητικά όρια των Δήμων Κεκρο- 
πίας και Ανακτορίου του Νομού Αιτωλοακαρνανίας και 
στα διοικητικά όρια του Δήμου Πρεβέζης του Νομού Πρε¬ 
βέζης, είχε ως αποτέλεσμα να απορυθμιστεί η οικονομική 
και κοινωνική ζωή των πληγέντων κατοίκων των περιοχών 
αυτών. 

4. Την οικ.6214/Α32/19.08.2003 κοινή απόφαση του 
Υπουργού Οικονομίας και Οικονομικών και των Υφυπουρ¬ 
γών Οικονομίας και Οικονομικών και Περιβάλλοντος, Χω¬ 
ροταξίας και Δημοσίων Έργων, με την οποία έγινε η οριο- 
θέτηση των περιοχών που επλήγησαν από το σεισμό της 
14ης Αυγούστου 2003. 

5. Το γεγονός ότι με την παρούσα απόφαση προκαλεί- 
ται απώλεια εσόδων στον Κρατικό Προϋπολογισμό, η 
οποία δεν μπορεί να προσδιορισθεί. 

6. Την 1065956/863/Α0006/15.07.2003 (ΦΕΚ 985/Β716- 
7-2003) κοινή απόφαση του Πρωθυπουργού και του 
Υπουργού Οικονομικών, με την οποία εκχωρούνται αρμο¬ 
διότητες στους Υφυπουργούς Οικονομικών, αποφασί¬ 
ζουμε: 

1. Χρέη προς το Δημόσιο βεβαιωμένα στις Δ.Ο.Υ. καθώς 
και χρέη υπέρ νομικών προσώπων και τρίτων που ει- 
σπράττονται μέσω των Δ.Ο.Υ., τα οποία κατέστησαν λη¬ 
ξιπρόθεσμα μέχρι και τις 29.8.2003 και οφείλονται από 
φυσικά ή νομικά πρόσωπα που επλήγησαν από τον σει¬ 
σμό της 14ης Αυγούστου 2003 και έχουν την κατοικία 
τους ή την επαγγελματική τους εγκατάσταση σε περιοχές 
του Ν. Λευκάδας, στους Δήμους Κεκροπίας και Ανακτο- 

ρίου του Ν. Αιτωλοακαρνανίας και στο Δήμο Πρεβέζης 
του Ν. Πρεβέζης, ρυθμίζονται και καταβάλλονται, χωρίς 
τις αναλογούσες σ’ αυτά, κατά τις διατάξεις του Κ.Ε.Δ.Ε. 
προσαυξήσεις εκπρόθεσμης καταβολής, σε είκοσι τέσ¬ 
σερις (24), κατ’ ανώτατο όριο, ίσες μηνιαίες δόσεις με 
τον περιορισμό ότι κάθε δόση δεν θα είναι μικρότερη 
των εκατό (100) ευρώ. 

2. Για την υπαγωγή στη ρύθμιση αυτή απαιτείται να 
υποβληθεί αίτηση από τους ενδιαφερομένους μέχρι και 
30.6.2004 στην αρμόδια Δ.Ο.Υ. με συνημμένη έκθεση αυ¬ 
τοψίας της αρμόδιας Νομαρχίας Αυτοδιοίκησης ή του 
Υ.ΠΕ.ΧΩ.Δ.Ε., από την οποία να προκύπτει ότι ο ενδια¬ 
φερόμενος οφειλέτης έχει υποστεί ζημιές από τον σεισμό 
της 14ης Αυγούστου 2003. 

1. Τα ποσά των οφειλών που υπάγονται στις διατάξεις 
των προηγούμενων παραγράφων καταβάλλονται ως 
εξής: 

α. Η πρώτη δόση της ρύθμισης πρέπει να καταβληθεί 
μέχρι 30.6.2004 και η καταβολή αυτής είναι απαραίτητη 
προϋπόθεση για την υπαγωγή του οφειλέτη στη ρύθμιση. 

β. Κάθε μήνα από τις επόμενες δόσεις της ρύθμισης 
καταβάλλονται μέχρι και την τελευταία εργάσιμη για τις 
δημόσιες υπηρεσίες ημέρα των επόμενων μηνών, αντί¬ 
στοιχα. 

4. Η καθυστέρηση καταβολής τριών (3) συνεχών μη¬ 
νιαίων δόσεων, έχει ως συνέπεια την απώλεια του ευερ¬ 
γετήματος της ρύθμισης και την είσπραξη του υπολοίπου 
ποσού της οφειλής επιβαρυνόμενου με τις αναλογούσες, 
κατά Κ.Ε.Δ.Ε., προσαυξήσεις εκπρόθεσμης καταβολής 
με βάση τα στοιχεία της βεβαίωσης. Σε περίπτωση καθυ¬ 
στέρησης καταβολής μιας οποιοσδήποτε μηνιαίας δόσης 
ο οφειλέτης επιβαρύνεται με την αναλογούσα, κατά 
Κ.Ε.Δ.Ε., προσαύξηση. 

5. Από τη ρύθμιση αυτή εξαιρούνται τα χρέη που έχουν 
υπαχθεί σε πτωχευτικούς ή εξωπτωχευτικούς συμβιβα¬ 
σμούς που δεν έχουν ανατραπεί, τα αυτοτελώς βεβαιω¬ 
μένα χρέη υπέρ Ο.Τ.Α., τα χρέη των Κρατών-Μελών της 
Ευρωπαϊκής Ένωσης και τα χρέη ξένων κρατών από φό¬ 
ρο εισοδήματος και Φ.Π.Α. 

6. Κατά τα λοιπά ισχύουν ανάλογα οι διατάξεις του άρ¬ 
θρου 20 Ν. 2648/98 (ΦΕΚ238/Α722.10.98). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 2003 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 

-♦- 

Αριθ. 1076586/6638-20/0016 (2) 

Παράταση υποβολής δηλώσεων, παράταση καταβολής 
βεβαιωμένων χρεών και αναστολή είσπραξης βεβαιω¬ 
μένων χρεών στο νομό Λευκάδας, και περιοχές νομών 
Αιτωλοακαρνανίας και Πρέβεζας. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του πέμπτου άρθρου 
του Ν. 2275/94 (ΦΕΚ 238/Α'), με την οποία παρέχεται 
εξουσιοδότηση στον Υπουργό Οικονομικών σε εξαιρετι¬ 
κές περιπτώσεις σεισμών, πλημμυρών ή άλλων θεομη¬ 
νιών από τις οποίες προκαλούνται σημαντικές ζημιές σε 


μεγάλο αριθμό φορολογουμένων, να εκδίδει αποφάσεις 
του με τις οποίες να αναστέλλεται στις πληγείσες περιο¬ 
χές η είσπραξη των ληξιπροθέσμων χρεών προς το Δη¬ 
μόσιο για χρονικό διάστημα μέχρι έξι (6) μηνών και να 
ρυθμίζεται η καταβολή των χρεών μέχρι είκοσι τέσσερις 
(24) μηνιαίες δόσεις, με μερική ή ολική απαλλαγή από 
τις προσαυξήσεις εκπρόθεσμης καταβολής που αναλο¬ 
γούν κατά τις διατάξεις του Κ.Ε.Δ.Ε. 

2. Τη διάταξη του άρθρου 8του Ν. 1284/82 (ΦΕΚ 114/Α), 
με την οποία εξουσιοδοτείται ο Υπουργός Οικονομικών 
να παρατείνει με αποφάσεις του τις προθεσμίες καταβο¬ 
λής των βεβαιωμένων χρεών προς το Δημόσιο, σε εξαι¬ 
ρετικές περιπτώσεις. 

3. Τις ακόλουθες διατάξεις του Ν. 2859/2000 (ΦΕΚ 
248/Α'): 

α) Της παραγράφου 10 του άρθρου 38. 

β) Της παραγράφου 2 του άρθρου 59. 

4. Τη διάταξη της παραγράφου 5 του άρθρου 22 του 
Ν. 2020/1992 (ΦΕΚ 34/Α'), με την οποία παρέχεται εξου¬ 
σιοδότηση στον Υπουργό Οικονομικών να παρατείνει με 
αποφάσεις τις προθεσμίες που ορίζονται από τις κείμε¬ 
νες φορολογικές διατάξεις για υποβολή φορολογικών 
δηλώσεων, σε εξαιρετικές περιπτώσεις. 

5. Τις διατάξεις του Ν. 2238/1994 (ΦΕΚ 151 /Α'). 

6. Το γεγονός ότι ο σεισμός της 14ης Αυγούστου 2003 
στο Ν. Λευκάδας, στους Δήμους Κεκροπίας και Ανακτο- 
ρίου του Ν. Αιτωλοακαρνίας και στο Δήμο Πρέβεζας του 
Ν. Πρέβεζας είχε σαν αποτέλεσμα να απορρυθμιστεί η 
οικονομική και κοινωνική ζωή των πληγέντων κατοίκων. 

7. Το γεγονός ότι με την παρούσα απόφαση προκαλεί- 
ται απώλεια εσόδων στον Κρατικό Προϋπολογισμό, η 
οποία δεν μπορεί να προσδιοριστεί. 

8. Την 1065956/863/Α0006/15.7.2003 (ΦΕΚ 985/Β7 
16.7.2003) κοινή απόφαση του Πρωθυπουργού και του 
Υπουργού Οικονομίας και Οικονομικών, με την οποία 
εκχωρούνται αρμοδιότητες στους Υφυπουργούς Οικο¬ 
νομίας και Οικονομικών, αποφασίζουμε: 

1. Αναστέλουμε έως 27.2.2004 την πληρωμή των βε¬ 
βαιωμένων και ληξιπροθέσμων μέχρι 29.8.2003 χρεών 
προς το Δημόσιο των πληγέντων οφειλετών, κατοίκων Ν. 
Λευκάδας, Δήμων Κεκροπίας και Ανακτορίου Ν. Αιτωλοα¬ 
καρνανίας και του Δήμου Πρέβεζας του Ν. Πρέβεζας. 

2. Παρατείνουμε μέχρι την παραπάνω ημερομηνία την 
προθεσμία καταβολής των βεβαιωμένων στις αρμόδιες 
Δ.Ο.Υ., χρεών, που έληξε ή θα λήξει από το μήνα Σεπτέμ¬ 
βριο 2003 έως και το Φεβρουάριο 2004 πληγέντων οφει¬ 
λετών που έχουν την κατοικία τους ή την επαγγελματική 
τους εγκατάσταση στις παραπάνω περιοχές. 

3. Παρατείνουμε την προθεσμία υποβολής των δηλώ¬ 
σεων Φ.Π.Α. των φορολογικών περιόδων από 1.7.2003 
έως 30.9.2003 μέχρι 27.2.2004, των υποκειμένων με επαγ¬ 
γελματική εγκατάσταση στις περιοχές που επλήγησαν 
από το σεισμό της 14ης Αυγούστου όπως αναφέρονται 
στηνπαράγραφο 1. 

Οι υποκείμενοι που έχουν την υποχρέωση να υποβάλ¬ 
λουν τις δηλώσεις μέσω ΙΝΤΕΡΝΕΤ, τις υποβάλλουν στις 
αρμόδιες Δ.Ο.Υ., με μνεία της παρούσας απόφασης. 

4. Παρατείνουμε μέχρι 27.2.2004 τις προθεσμίες υπο¬ 
βολής δηλώσεων των πόσης φύσεως φόρων, τελών και 
εισφορών των ανωτέρω υποχρέων φυσικών ή νομικών 
προσώπων, που έληξαν ή θα λήξουν από 14 Αυγούστου 
2003 έως 27.2.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 2003 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 3015831/2057/0029 (3) 

Απόσταξη σύκων και αποσύκων από τους διήμερους οι- 
νοπνευματοποιούς Α' Κατηγορίας του Νομού Χίου. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τα έγγραφα με αριθ. πρωτ. Χ.Υ. Χίου 1726, 1727, 
1728, 1729, 1730, 1731/22-8-2003 των Δήμων ΚΑΜΠΟ¬ 
ΧΩΡΩΝ, ΑΓΙΟΥ ΜΗΝΑ, ΟΜΗΡΟΥΠΟΛΗΣ, ΑΜΑΝΗΣ, ΙΩ¬ 
ΝΙΑΣ, ΜΑΣΤΙΧΟΧΩΡΙΩΝ του Νομού Χίου αντιστοίχως, με 
τα οποία αιτούνται άδεια για την απόσταξη σύκων και 
αποσύκων των παραγωγών της περιοχής τους. 

2. Το 1732/22-8-2003 έγγραφο της Χημικής Υπηρεσίας 
Χίου, σύμφωνα με το οποίο τα προς απόσταξη σύκα και 
απόσυκα των εν λόγω παραγωγών, κατόπιν επιτόπιου 
ελέγχου δειγματοληψίας που αυτή διενήργησε δια χημι¬ 
κού υπαλλήλου της και της εξέτασής τους, είναι κατάλ¬ 
ληλα για το σκοπό αυτό. 

3. Τις διατάξεις του άρθρου 7Επαρ. 2 του Ν. 2969/2001 
(ΦΕΚ 281 /Α/18-12-2001) «Αιθυλική αλκοόλη και αλκοο- 
λούχα προϊόντα». 

4. Τις διατάξεις του καν. (Ε.Ο.Κ.) 1576/1989 «Για τη θέ¬ 
σπιση των γενικών κανόνων σχετικά με τον ορισμό, το χα¬ 
ρακτηρισμό και την παρουσίαση των αλκοολούχων πο¬ 
τών». 

5. Τις διατάξεις του άρθρου 82παρ. 1 του Ν. 2960/2001 
(ΦΕΚ 265/Α/22-11-2001) «Εθνικός Τελωνειακός Κώδι¬ 
κας». 

6. Τους λόγους σκοπιμότητας για την οικονομική ενί¬ 
σχυση των συκοπαραγωγών των προαναφερθέντων Δή¬ 
μων του Νομού Χίου, ως και το γεγονός ότι τα προς από¬ 
σταξη σύκα και απόσυκα είναι κατάλληλα, σύμφωνα με 
το προαναφερθέν υπό στοιχείο (2) σχετικό έγγραφο της 
Χημικής Υπηρεσίας Χίου και ότι κατά την υπό προϋποθέ¬ 
σεις απόσταξη αυτών παράγονται προϊόντα κατάλληλα 
για ανθρώπινη κατανάλωση. 

7. Τις διατάξεις της 1065956/863/Α006/15-7-2003 κοι¬ 
νής απόφασης του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών». 

8. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Επιτρέπουμε την απόσταξη σύκων και αποσύκων από 
τους μικρούς αποσταγματοποιούς (διήμερους) του Νο¬ 
μού Χίου για την περίοδο 2003-2004 επί καταβολή του 
προβλεπόμενου φόρου σύμφωνα με τις διατάξεις του 
άρθρου 82 παρ. 1 του Ν. 2960/2001 (ΦΕΚ 265/Α/22-11- 
2001) «Εθνικός Τελωνειακός Κώδικας» και υπό την προϋ¬ 
πόθεση της τηρήσεως και των λοιπών σχετικών διατά- 
ξεωντου Ν. 2969/2001 και του Καν. (Ε.Ο.Κ.) 1576/1989. 

2. Οι χωρικά αρμόδιες υπηρεσίες της Γ.Δ.Τ. και Ε.Φ.Κ. 
και του Γ.Χ.Κ., να λάβουν όλα τα ενδεικνυόμενα μέτρα, 
κατά λόγο αρμοδιότητας, για τη διασφάλιση των συμφε¬ 


ρόντων του Δημοσίου, ως και της τήρησης των διατάξεων 
του Καν. (Ε.Ο.Κ.) 1576/1989. 

Επί πλέον και για τον προσδιορισμό της παραχθησόμε- 
νης ποσότητας στεμφυλοπνεύματος, η οποία γιατον υπο¬ 
λογισμό του αντιστοιχούντος φόρου τελικά θα αναχθεί σε 
χ/μα προϊόντος με αλκοολικό βαθμό 40° Ο και θα γνωστο¬ 
ποιηθεί στο αρμόδιο Τελωνείο Χίου, η Χημική Υπηρεσία 
Χίου θα προβεί στον προσδιορισμό του ενεχόμενου στα 
προς απόσταξη σύκα και απόσυκα σακχάρου, τούτου 
εκφραζόμενου ως ιμβερτοσακχάρου, θα ληφθεί δε ως 
συντελεστής αποδόσεως ο ισχύων για τα σύκα και από¬ 
συκα βάσει του από 10.4.1953 Β.Δ. «Περί διατιμήσεως 
του Οινοπνεύματος». 

3. Η απόφαση αυτή να δημοσιευθεί στην Εφημερίδα 
της Κυβερνήσεως και ισχύει από της δημοσιεύσεώς της. 

Αθήνα, 15 Σεπτεμβρίου 2003 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 95918/Δ4 (4) 

Συγχώνευση Δημοτικών Σχολείων Κυθήρων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 4παρ. ΙΟτουΝ. 1566/85 «περί δομής και 
λειτουργίας της Π/θμιας και Δ/θμιας Εκπ/σης και άλλες 
διατάξεις» (ΦΕΚ 167/Α730.9.1985). 

β) Του άρθρου 11 παρ. 2 και 5 του Ν. 1966/1991 (ΦΕΚ 
147/Α726.9.1991). 

γ) Του άρθρου 22του Ν. 2362/1995 (ΦΕΚ247/Α'). 

δ) Του άρθρου 29Α του Ν. 1558/1985 (ΦΕΚ 137/Α'), 
όπως προστέθηκε με το άρθρο 27 του Ν. 2081/92 (ΦΕΚ 
54/Α') και αντικαταστάθηκε με το άρθρο 1 του Ν. 2469/97 
(ΦΕΚ38/Α'). 

ε) Του Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (57/Α'). 

2. ΤηνΣΤ5/53/31.10.2001 (ΦΕΚ1484/Β') κοινή απόφαση 
του Πρωθυπουργού και του Υπουργού Εθνικής Παιδείας 
και Θρησκευμάτων «Καθορισμός αρμοδιοτήτων των 
Υφυπουργών του Υπουργείου Εθνικής Παιδείας και Θρη¬ 
σκευμάτων». 

3. Την πρόταση της Δ/νσης Π/θμιας Εκπ/σης και τη 
γνωμοδότηση του οικείου Νομαρχιακού Συμβουλίου. 

4. Την 10659561/863/Α0006/15-7-2003 (ΦΕΚ 985/Β') 
κοινή απόφαση του Πρωθυπουργού και του Υπουργού 
Οικονομικών «Καθορισμός αρμοδιοτήτων των Υφυπουρ¬ 
γών Οικονομικών». 

5. Το γεγονός ότι από την απόφαση αυτή προκαλείται 
δαπάνη σε βάρος του Κρατικού προϋπολογισμού ύψους 
64.420 ευρώ για το τρέχον οικονομικό έτος και 146.500 
ευρώ για καθένα από τα πέντε (5) επόμενα οικονομικά 
έτη. Η δαπάνη των 62.250 ευρώ του έτους 2003 θα αντι- 
μετωπισθεί από τις γραμμένες πιστώσεις στον ΚΑΕ 2275 
Ε.Φ 085 του προϋπολογισμού της Περιφέρειας Αττικής. 
Η δαπάνη των 140.000 ευρώ για καθένα από τα επόμενα 
πέντε οικονομικά έτη θα αντιμετωπίζεται με την πρόβλε¬ 
ψη και εγγραφή ισόποσης πίστωσης στον ΚΑΕ 2275, Ε.Φ. 

085 του προϋπολογισμού της ανωτέρω Περιφέρειας. Η 
δαπάνη 2.170 ευρώ του έτους 2003 θα καλύπτεται από 
τις εγγεγραμμένες πιστώσεις στον ΚΑΕ 0227 του Ε.Φ. 19- 
210 του προϋπολογισμού του ΥΠΕΠΘ. Η δαπάνη 6.500 
ευρώ για καθένα από τα επόμενα πέντε οικονομικά έτη 
θα αντιμετωπίζεται με πρόβλεψη και εγγραφή ισόποσης 
πίστωσης στον ΚΑΕ 0227 του Ε.Φ. 19-210 του ΥΠΕΠΘ 
στον κατ’ έτος προϋπολογισμό ενός εκάστου των επό¬ 
μενων πέντε οικονομικών ετών, αποφασίζουμε: 

Συγχωνεύονται από το σχολικό έτος 2003-2004 οι πα¬ 
ρακάτω σχολικές μονάδες Π/θμιας Εκπ/σης. 

Δ/ΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΠΕΙΡΑΙΑ 

Το τριθέσιο δημοτικό σχολείο χώρας Κυθήρων, το τρι¬ 
θέσιο δημοτικό σχολείο Καρβουνάδων Κυθήρων και το 
διθέσιο δημοτικό σχολείο Λειβαδιού Κυθήρων σε ένα 
εξαθέσιο δημοτικό σχολείο, με την ονομασία Εξαθέσιο 
Δημοτικό Σχολείο Χώρας Κυθήρων. 

Το τριθέσιο δημοτικό σχολείο Ποταμού, το διθέσιο δη¬ 
μοτικό σχολείο Καστρισιάνικων και το διθέσιο δημοτικό 
σχολείο Αγίας Πελαγίας Κυθήρων σε ένα εξαθέσιο δημο¬ 
τικό σχολείο με την ονομασία Εξαθέσιο Δημοτικό Σχολείο 
Ποταμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2003 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΝΙΚΟΛΑΟΣ ΓΚΕΣΟΥΛΗΣ 

-♦- 

Αριθ. 130026 (5) 

Τροποποίηση του Κανονισμού Εσωτερικής Υπηρεσίας 
του Διοικητικού Εφετείου Κομοτηνής. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών», όπως αντικαταστάθηκε από το άρθρο 5του Ν. 1868/ 
1989 και όπως τελικά αντικαταστάθηκε η παράγραφος 2 
του άρθρου 17 του Ν. 1756/1988 εκ νέου με την παρά¬ 
γραφο 4 του άρθρου 3 του Ν. 2479/1997. 

β) Του άρθρου 25 παράγρ. 3 περ. α'του Ν. 2812/2000 
(Α' 67). 

γ) Του άρθρου 29Α του Ν. 1558/1985 (ΦΕΚ 137/Α), 
όπως προσετέθηκε με το άρθρο 27 του Ν. 2081/1992 
(ΦΕΚ54/Α') και τροποποιήθηκαν με το άρθρο 1 παρ. 2α 
του Ν. 2469/1997(ΦΕΚ38/Α'). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού 
προϋπολογισμού. 

3. Την 2/2003 απόφαση της Ολομέλειας του Διοικητικού 
Εφετείου Κομοτηνής, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης· του Κανονισμού Εσωτερικής Υπηρεσίας 
του Διοικητικού Εφετείου Κομοτηνής, όπως διαμορφώ¬ 
θηκε με την 2/2003 απόφαση της Ολομέλειας του Διοικη¬ 
τικού Εφετείου Κομοτηνής μετά από παραπομπή σ’ αυτήν 
από τον Υπουργό Δικαιοσύνης της 3/2002 απόφασης της 


Ολομέλειας του Διοικητικού Εφετείου Κομοτηνής, την 
οποία και τροποποιεί ως ακολούθως: 

Το άρθρο 2 παρ. 2 (δηλαδή η περίπτωση β'του άρθρου 
αυτού) του ισχύοντος Κανονισμού εσωτερικής υπηρε¬ 
σίας του Διοικητικού Εφετείου Κομοτηνής τροποποιείται 
ως ακολούθως. 

Οι προσδιοριζόμενες υποθέσεις καθεμιάς δικασίμου 
πρέπει να είναι τόσες σε αριθμό ώστε να εξασφαλίζεται 
η κανονική ανάθεση σε κάθε δικαστή μέχρι δεκαπέντε 
(15) υποθέσεων ανά μήνα, συνεκτιμώμενης προς τούτο 
της βαρύτητας και του βαθμού δυσκολίας των υποθέ¬ 
σεων. 

Σε περίπτωση δικασίμου στην οποία θα εκδικασθούν 
υποθέσεις μόνον ακυρωτικής διαδικασίας, ο αριθμός των 
ανατιθέμενων υποθέσεων θα ανέρχεται μέχρι δέκα (10), 
μη συμπεριλαμβανομένων σ’αυτόντων αναβολών». 

Αποφασίσθηκε στην Κομοτηνή στις 12 Μάίου 2003. 

Η Πρόεδρος Τα μέλη 

ΜΑΡΙΤΣΑ ΒΑΣΙΛΕΙΑΔΟΥ 1) ΙΩΑΝΝΗΣΛΑΜΠΡΟΠΟΥΛΟΣ 

2) ΚΩ/ΝΟΣΣΩΦΡΟΝΟΣ 

3) ΔΗΜΗΤΡΙΟΣ ΚΑΠΑΡΟΣ 

4) ΧΡΥΣΑΝΘΗ ΖΑΪΡΗ 
Η Γραμματέας 

ΕΙΡΗΝΗ ΣΙΜΟΠΟΥΛΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 130023 οικ. (6) 

Τροποποίηση του Κανονισμού Εσωτερικής Υπηρεσίας 
του Πρωτοδικείου Κεφαλληνίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών», όπως αντικαταστάθηκε από το άρθρο 5του Ν. 1868/ 
1989 και όπως τελικά αντικαταστάθηκε η παράγραφος 2 
του άρθρου 17 του Ν. 1756/1988 εκ νέου με την παρά¬ 
γραφο 4 του άρθρου 3 του Ν. 2479/1997. 

β) Του άρθρου 25 παρ. 3 περ. ατού Ν. 2812/2000 (Α'67). 

γ) Του άρθρου 29Α του Ν. 1558/1985 (137/Α'), όπως 
προσετέθηκε με το άρθρο 27 του Ν. 2081/1992 (154/Α') 
και τροποποιήθηκαν με το άρθρο 1 παρ. 2α του Ν. 
2469/1997(38/Α'). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού 
προϋπολογισμού. 

3. Την 4/2003 απόφαση της Ολομέλειας του Πρωτοδι¬ 
κείου Κεφαλληνίας, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Πρωτοδικείου Κεφαλληνίας, όπως διαμορφώθηκε με 
την 4/2003 απόφαση της Ολομέλειας τον Πρωτοδικείου 
Κεφαλληνίας, η οποία έχει ως εξής: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


18851 


ΤΡΟΠΟΠΟΙΗΣΗ ΚΑΝΟΝΙΣΜΟΥ ΕΣΩΤΕΡΙΚΗΣ ΥΠΗ¬ 
ΡΕΣΙΑΣ ΤΟΥ ΠΡΩΤΟΔΙΚΕΙΟΥ ΚΕΦΑΛΛΗΝΙΑΣ. 

Αποφασίζει ομόφωνατηντροποποίηση του 8/11 -4-1989 
κανονισμού του Πρωτοδικείου Κεφαλληνίας, που εγκρί- 
θηκε με την 68291/24-7-1989 απόφαση του Υπουργού Δι¬ 
καιοσύνης, όπως τροποποιήθηκε και συμπληρώθηκε με 
τις 5/1997 και 5/2001 αποφάσεις, που κυρώθηκαν με τις 
113031/15-10-1997 και 165143/7-11-2001 αποφάσειςτου 
Υπουργού Δικαιοσύνης, και ορίζει ότι: Α) η εκδίκαση των 
πολιτικών υποθέσεων, πλην των ασφαλιστικών μέτρων, 
θα γίνεται ως εξής: 1) Αρμοδιότητας του Πολυμελούς 
Πρωτοδικείου: Την δεύτερη Τρίτη κάθε μήνα και ώρα 
09.00 π.μ. και την τέταρτη Τρίτη κατά τους μήνες Ιανουά¬ 
ριο Μάρτιο, Μάιο, Σεπτέμβριο και Νοέμβριο και ώρα 
09.00 π.μ. 2) Αρμοδιότητας του Μονομελούς Πρωτοδικεί¬ 
ου: α) όλες οι ειδικές διαδικασίες (μισθωτικές διαφορές, 
διαφορές από πιστωτικούς τίτλους, διαφορές του άρ¬ 
θρου 17παρ. 2 του Κ.Πολ.Δ., απαλλοτριώσεις, αυτοκίνη¬ 
τα, εργατικά, αμοιβές, και οικογενειακού δικαίου), τηντρί- 
τη Τρίτη κάθε μήνα και ώρα 09.00 π.μ., β) τακτικής διαδι¬ 
κασίας των πρώτη Τρίτη κάθε μήνα και ώρα 09.00 π.μ. 
και την τέταρτη Τρίτη κατά τους μήνες Φεβρουάριο, 
Απρίλιο, Ιούνιο, Οκτώβριο και Δεκέμβριο και ώρα 09.00 
π.μ. και γ) εκούσιας δικαιοδοσίας των πρώτη Τρίτη κάθε 
μήνα και ώρα 09.00 π.μ. και την τέταρτη Τρίτη κατά τους 
μήνες Φεβρουάριο, Απρίλιο, Ιούνιο, Οκτώβριο και Δεκέμ¬ 
βριο και ώρα 09.00 π.μ., και 

Β) Αυξάνεται ο αριθμός συνεδριάσεωντου μεταβατικού 
Μονομελούς Πλημμελειοδικείου Ληξουρίου κατά δύο 
επιπλέον δικάσιμους ετησίως και συγκεκριμένα την πρώ¬ 
τη Πέμπτη των μηνών Μαρτίου και Ιουλίου κάθε έτους. 

Αποφασίζει ομόφωνα να μην αυξηθεί ο αριθμός συνε¬ 
δριάσεων του Τριμελούς Πλημμελειοδικείου Κεφαλλη¬ 
νίας. 

Κρίθηκε, αποφασίστηκε και δημοσιεύθηκε στο Αργο¬ 
στόλι στις 14 Απριλίου 2003. 

Ο Πρόεδρος Οι Δικαστές 

ΓΕΩΡΓΙΟΣ ΒΛΑΧΟΠΟΥΛΟΣ ΧΡΥΣΟΥΛΑ ΔΗΜΗΤΡΙΑΔΟΥ 

ΕΛΕΝΗ ΤΣΕΡΟΥΛΗ 
ΙΩΑΝΝΑ ΚΑΤΣΟΥΛΙΔΗ 

Η Γραμματέας 

ΔΗΜΗΤΡΑ ΜΗΛΑΤΟΥ ΜΙΧΑΗΛΙΔΗ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. οικ.130025 (7) 

Τροποποίηση του Κανονισμού Εσωτερικής Υπηρεσίας 
του Εφετείου Λαμίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 17του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών», όπως αντικαταστάθηκε από το άρθρο 5του Ν. 1868/ 
1989 και όπως τελικά αντικαταστάθηκε η παράγραφος 2 


του άρθρου 17 του Ν. 1756/1988 εκ νέου με την παρά¬ 
γραφο 4 του άρθρου 3 του Ν. 2479/1997. 

β) Του άρθρου 25 παρ. 3 περ. ατού Ν. 2812/2000 (Α' 67). 

γ) Του άρθρου 29Α του Ν. 1558/1985 (137/Α), όπως 
προσετέθηκε με το άρθρο 27 του Ν. 2081/1992 (154/Α') 
και τροποποιήθηκαν με το άρθρο 1 παρ. 2α του Ν. 
2469/1997(38/Α'). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού 
προϋπολογισμού. 

3. Την 6/2003 απόφαση της Ολομέλειας του Εφετείου 
Λαμίας, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Εφετείου Λαμίας, όπως διαμορφώθηκε με την 6/2003 
απόφαση της Ολομέλειας του Εφετείου Λαμίας, η οποία 
έχει ως εξής: 

ΤΡΟΠΟΠΟΙΗΣΗ ΚΑΝΟΝΙΣΜΟΥ ΕΣΩΤΕΡΙΚΗΣ ΥΠΗΡΕ¬ 
ΣΙΑΣ ΤΟΥ ΕΦΕΤΕΙΟΥ ΛΑΜΙΑΣ 

Τροποποιεί και συμπληρώνει τον Κανονισμό Εσωτερι¬ 
κής Υπηρεσίας του Δικαστηρίου αυτού. 

Ορίζει τον αριθμό των προς εκδίκαση πολιτικών υποθέ- 
σεωντου Εφετείου Λαμίας σε κάθε δικάσιμο στη μεν έδρα 
του Εφετείου τούτου έως τριάντα δύο (32) στη δε μετα¬ 
βατική του έδρα στη Λιβαδειά επίσης έως τριάντα δύο 
(32). 

Κρίθηκε, αποφασίσθηκετην 11 Μαρτίου 2003 και δημο¬ 
σιεύθηκε στις 11 Μαρτίου 2003. 

Ο Πρόεδρος Οι Δικαστές 

ΓΕΩΡΓΙΟΣ ΚΑΛΑΜΙΔΑΣ 1) ΜΑΡΙΑ ΠΑΡΗΓΟΡΗ 

2) ΓΡΗΓ. ΠΑΠΑΔΗΜΗΤΡΙΟΥ 

3) ΚΩΣΤΟΥΛΑ ΦΛΟΥΡΗ 

Η Γ ραμματέας 
ΚΩΝ/ΝΑ ΖΑΖΑ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. Φ. 105/52682/5331 (8) 

Ορισμός της εταιρείας ΓΕΤΕ Ε.Π.Ε. ως φορέα ελέγχου 

ΑϋΗ. 

Ο ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1741/87 (Α’ 225) «Κύρωση Ευρω¬ 
παϊκής Συμφωνίας για τη Διεθνή Οδική Μεταφορά Επι¬ 
κίνδυνων Εμπορευμάτων (ΑΩΒ), που υπογράφηκε στη 
Γ ενεύη την 30ή Σεπτεμβρίου 1957». 

2. Τις διατάξεις του Π.Δ. 104/99 (Α’ 113) «Προσαρμογή 
της Ελληνικής Νομοθεσίας προς τις διατάξεις της οδη¬ 
γίας 94/55/ΕΚτης 21ης Νοεμβρίου 1994 για την προσέγ¬ 
γιση των νομοθεσιών των κρατών μελών σχετικά με τις 
οδικές μεταφορές επικίνδυνων εμπορευμάτων», όπως 
αυτό έχει τροποποιηθεί και ισχύει. 

3. Τις διατάξεις της υπουργικής απόφασης 
32591/3257/21-5-2001 (703/Β') «Όροι και προϋποθέσεις 

ορισμού φορέων ελέγχου οχημάτων μεταφοράς επικιν¬ 
δύνων εμπορευμάτων, όπως ορίζεται στην Ευρωπαϊκή 
Συμφωνία ΛΩΒ». 

4. Το 41/2001 Πιστοποιητικό Διαπίστευσης του Εθνικού 
Συμβουλίου Διαπίστευσης (ΕΣΥΔ), σύμφωνα με το οποίο 
η εταιρεία Γενικές Εφαρμογές Τεχνολογίας και Επιστή¬ 
μης (ΓΕΤΕ) Ε.Π.Ε. κρίνεται ως ικανή, σύμφωνα με τις 
απαιτήσεις του προτύπου ΕΛΟΤ ΕΝ 45004 και τους Κα¬ 
νονισμούς του ΕΣΥΔ, να διενεργεί, ως Φορέας Ελέγχου 
Τύπου Α, ελέγχους προϊόντων όπως καθορίζεται στο συ¬ 
νημμένο Επίσημο Πεδίο Εφαρμογής της Διαπίστευσης. 

5. Τις διατάξεις του άρθρου 29Ατου Ν. 1558/1985 (Α' 
137), όπως αυτό προστέθηκε με το άρθρο 27 του Ν. 2081 / 
1992 (Α' 154) και αντικαταστάθηκε από το άρθρο 1 πα- 
ραγρ. 2ατου Ν. 2469/1997 (Α'38). 

6. Τις διατάξεις της 50651 /13559/5-9-2002 (ΒΊ156) κοι¬ 
νής απόφασης του Πρωθυπουργού και του Υπουργού 
Μεταφορών και Επικοινωνιών «Καθορισμός αρμοδιοτή¬ 
των του Υφυπουργού Μεταφορών και Επικοινωνιών». 

7. Το γεγονός ότι από την εφαρμογή της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

1. Εγκρίνουμε την εταιρεία «ΓΕΝΙΚΕΣ ΕΦΑΡΜΟΓΕΣ ΤΕ¬ 
ΧΝΟΛΟΓΙΑΣ και ΕΠΙΣΤΗΜΗΣ (Γ.Ε.Τ.Ε) ΕΠΕ», ως Φορέα 
Ελέγχου ΑϋΒ, για τον ειδικό έλεγχο των κυκλοφορού- 
ντων οχημάτων μεταφοράς επικίνδυνων εμπορευμάτων, 
των ακόλουθων κλάσεων κατά ΑϋΒ : 

• Κλάση 2 

• Κλάση 3 

• Κλάση 4 (4.1,4.2, 4.3) 

• Κλάση 5 (5.1,5.2) 

• Κλάση 6 (6.1,6.2) 

• Κλάση 8 

• Κλάση 9 

2. Οι ανωτέρω έλεγχοι διενεργούνται από εξουσιοδο¬ 
τημένους από το ΥΜΕ πραγματογνώμονες, στις εγκατα¬ 
στάσεις του ανωτέρω φορέα που βρίσκονται στη Θεσσα¬ 
λονίκη (Αγροτεμάχιο 613,570 08 Ιωνία). 

3. Μετά τον επιτυχή έλεγχο σε όχημα μεταφοράς επι¬ 
κίνδυνων εμπορευμάτων, σύμφωνα μετά διαλαμβανόμε¬ 
να στη συμφωνία ΑϋΒ και την ελληνική νομοθεσία, εκδί- 
δεται φύλλο δοκιμών με υπογραφή του πραγματογνώμο- 
ναπου διενήργησε τον ειδικό έλεγχο κατά ΑϋΠ στο όχημα 
και του εξουσιοδοτημένου υπεύθυνου του Φορέα Κ. Μολ- 
φέση. 

4. Η παρούσα έγκριση ισχύει μέχρι την 11η Νοεμβρίου 
2005 και υπόκειται σε ανάκληση σε περίπτωση μη συμ¬ 
μόρφωσης προς τις διατάξεις του Υπουργείου Μεταφο¬ 
ρών και Επικοινωνιών και τις απαιτήσεις του Εθνικού Συ¬ 
στήματος Διαπίστευσης (ΕΣΥΔ), που τον διαπιστέυσε, 
σύμφωνα με τις απαιτήσεις του προτύπου ΕΛΟΤ ΕΝ 
45004 (Πιστοποιητικό Διαπίστευσης 41/2001). 

5. Ο εγκρινόμενος φορέας πρέπει να συμμορφώνεται 
με τα οριζόμενα από τις ισχύουσες διατάξεις της Ελληνι¬ 
κής και της Κοινοτικής Νομοθεσίας. 

6. Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 2003 

Ο ΥΦΥΠΟΥΡΓΟΣ 

ΕΜΜΑΝΟΥΗΛ ΣΤΡΑΤΑΚΗΣ 


Αριθ. Π2α/Γ.Π/62437 (9) 

Εφάπαξ οικονομική ενίσχυση για αποζημίωση οικο¬ 
σκευής σεισμοπαθών κατοίκων της Νομαρχιακής Αυ¬ 
τοδιοίκησης Δυτικής Αττικής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 57/73 «Περί λήψεως μέτρων 
Κοινωνικής Προστασίας Οικονομικά Αδυνάτων ...» (ΦΕΚ 
149/Α'). 

2. ΤηνΔ1α/4232/74εγκ. 257 «Περί εφαρμογής του Ν.Δ. 
57/73, περί λήψεως μέτρων Κοινωνικής Προστασίας των 
Οικονομικά Αδυνάτων...». 

3. Τις διατάξεις του άρθρου 22 του Ν. 2362/ 95 «Περί 
Δημοσίου Λογιστικού...»(ΦΕΚ247/Α'). 

4. Το άρθρο 29Ατου Ν. 1558/85 ( ΦΕΚ 137/Α') «Κυβέρ¬ 
νηση και Κυβερνητικά Όργανα» και όπως αυτό τροπο¬ 
ποιήθηκε με το άρθρο 1 του Ν. 2469/97 (ΦΕΚ 38/Α71997). 

5. Τις διατάξεις του Π. Δ/τος 95/2000 «Οργανισμός του 
Υπουργείου Υγείας και Πρόνοιας» (ΦΕΚ 76/Α'). 

6. Την 70697/22-7-2003 (ΦΕΚ 1012/Β722-7-2003) κοινή 
απόφαση «ανάθεση αρμοδιοτήτων στον Υφυπουργό 
Υγείας και Πρόνοιας Βασίλειο Κοντογιαννόπουλο». 

7. Την 1065956/863/Α0006/15-7-2003 κοινή απόφαση 
του Πρωθυπουργού και του Υπουργού Οικονομικών 
«Περί αναθέσεως αρμοδιοτήτων του Υπουργού Οικονο¬ 
μικών στους Υφυπουργούς Οικονομικών» (ΦΕΚ 985/Β7 
16-7-2003). 

8. Το 4687/Β53δ/24-6-2003 έγγραφο του Υπουργείου 
ΠΕ.ΧΩ.Δ.Ε. 

9. Την ανάγκη οικονομικής ενίσχυσης των οικογενειών 
των οποίων η οικοσκευή καταστράφηκε λόγω καταρρεύ¬ 
σεων στην οικία τους εξαιτίας του σεισμού της 7-9-1999. 

10. Το γεγονός ότι από τις διατάξεις της παρούσας θα 
προκληθεί συνολική δαπάνη ύψους (29.347,03) ευρώ σε 
βάροςτου Κρατικού Προϋπολογισμού οικονομικού έτους 
2003, αποφασίζουμε: 

1. Εγκρίνουμε την κατ’ εξαίρεση χορήγηση εφάπαξ 
οικονομικής ενίσχυσης στους πληγέντες, από το σεισμό 
της 7-9-1999, κατοίκουςτης Νομαρχιακής Αυτοδιοίκησης 
Δυτικής Αττικής, των οποίων η οικοσκευή καταστράφηκε 
λόγω κατάρρευσης της οικίας τους από τον σεισμό της 
7-9-1999. 

2. Η οικονομική ενίσχυση ανέρχεται στο ποσό των 
5.869,41 ευρώ κατά οικοκυριό και χορηγείται με σκοπό 
την αντικατάσταση της οικοσκευής τους. 

3. Δικαιούχοι της οικονομικής ενίσχυσης είναι οι ανα- 
φερόμενοι και μόνον. Η οικονομική ενίσχυση χορηγείται 
με την προϋπόθεση ότι υπέστησαν ζημιά στην οικοσκευή 
της κύριας κατοικίας τους, ιδιόκτητης ή με ενοίκιο. Σε πε¬ 
ρίπτωση που οι δικαιούχοι είναι περισσότεροι του ενός, 
λόγω συγκατοίκησης κ.λπ. η οικονομική ενίσχυση χορη¬ 
γείται σε έναν μετά από εξουσιοδότηση που θα του πα¬ 
ρέχουν οι υπόλοιποι. 

4. Δικαιολογητικά για την καταβολή του βοηθήματος: 

α. Αίτηση. 

β. Επικυρωμένο αντίγραφο της φορολογικής δήλωσης 
ή μισθωτήριο συμβόλαιο ενοικιάσεως της οικίας και σε 
περίπτωση που δεν είναι δυνατή η προσκόμιση αυτών, 
οποιοδήποτε άλλο αποδεικτικό στοιχείο κρίνει απαραίτη¬ 
το η Δ/νση Κοινωνικής Πρόνοιας της οικείας Νομαρχία- 

κής Αυτοδιοίκησης, από το οποίο θα προκύπτει η Ταχυ¬ 
δρομική Διεύθυνση της κύριας κατοικίας του αιτούντος. 

5. Η σχετική δαπάνη που θα προκληθεί θα βαρύνει τις 
πιστώσεις του Λογαριασμού Πρώτων Κοινωνικών Βοη¬ 
θειών της οικείας Νομαρχίας, ο προϋπολογισμός της 
οποίας έχει χρηματοδοτηθεί από την πίστωση του Φ.220 
ΚΑΕ 2739, του Υπουργείου Υγείας και Πρόνοιας. 

6. Οι δικαιούχοι της ενίσχυσης πρέπει να υποβάλουν 
τα απαραίτητα δικαιολογητικά μέσα σε τρεις (3) μήνες 
από την ημερομηνία δημοσίευσης της παρούσας στην 
Εφημερίδα της Κυβερνήσεως. 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΔΥΤΙΚΗΣ ΑΤΤΙΚΗΣ 

ΣΥΝΟΛΟ: 29347,03 ευρώ: 

1. ΖΩΗΣ ΣΤΑΥΡΟΣ, Β. ΡΩΤΑ 9 - ΑΝΩ ΛΙΟΣΙΑ 

2. ΑΘΑΝΑΣΕΛΟΥ ΜΑΡΙΑΝΝΑ, ΧΑΛΕΠΑ 29-ΑΝΩ ΛΙΟΣΙΑ 

3. ΠΕΡΡΗΣΛΕΩΝΙΔΑΣ, ΒΕΡΟΙΑΣ39-ΑΝΩΛΙΟΣΙΑ 

4. ΛΙΘΑΔΙΩΤΗΣ ΧΡΥΣΟΣΤΟΜΟΣ, ΒΕΡΟΙΑΣ 39 - ΑΝΩ 
ΛΙΟΣΙΑ 

5. ΕΥΣΤΑΘΙΟΥ ΓΕΩΡΓΙΟΣ, ΤΗΝΟΥ 38 - ΑΝΩ ΛΙΟΣΙΑ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΝΙΚΟΣ ΦΑΡΜΑΚΗΣ Β. ΚΟΝΤΟΓΙΑΝΝΟΠΟΥΛΟΣ 
-♦- 

Αριθ. 12465 (10) 

Αύξηση καθ’ υπέρβαση ημερών εκτός έδρας υπαλλήλων 
υπηρετούντων στη Ν.Α. Φωκίδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 23παρ. 4 του Ν. 1735/87. 

2. Τις διατάξεις του άρθρου 2 παρ. 3 του Ν. 2685/99 
«περί καλύψεως δαπανών μετακινουμένων υπαλλήλων 
κ.λπ.», όπως συμπληρώθηκε με το άρθρο 25 παρ. 6 του 
Ν. 2738/99 «περί συλλογικών διαπραγματεύσεων στη Δη¬ 
μόσια Διοίκηση κ.λπ.». 

3. Την 14834/9.11.2000 απόφασή μας «Ανώτατο όριο 
επιτρεπομένων ημερών κίνησης εκτός έδρας υπαλλήλων 
υπηρετούντων στη Ν.Α. Φωκίδας», για το έτος 2000 και 
εφεξής. 

4. Την 2079967/11553/7-11-97 κοινή υπουργική απόφα¬ 
ση των Υπουργών Εσωτερικών, Δημόσιας Διοίκησης και 
Αποκέντρωσης και Οικ/κών, περί καθορισμού αποζημιώ- 
σεως υπαλλήλων Ν.Π.Δ.Δ. Δημ. και Εργασίας, που υπη¬ 
ρετούν στη Ν.Α. (υπάλληλοι τέως Νομ. Ταμείου και τώρα 
Μηχ. Εξοπλισμού). 

5. Τα 2004135/345/0022 και 2079967/11553/0022 έγ¬ 
γραφα του Γεν. Λογιστηρίου του Κράτους. 

6. Το 51670/19-12-2001 έγγραφο του ΥΠ ΕΣΔΔΑ για λει¬ 
τουργία Μηχ. Εξοπλ. σε 24ωρη βάση. 

7. Την ανάγκη αντιμετώπισης προβλημάτων λόγω των 
ακραίων καιρικών φαινομένων κατά τη διάρκεια του χει¬ 
μώνα (χιονοπτώσεις, πλημμύρες) και στο τέλος Ιουλίου 
(σφοδρές βροχοπτώσεις), με αποτέλεσμα να πλημμυρί¬ 
σουν τα ποτάμια και οι χείμαρροι του Νομού, οι επαρχια¬ 
κοί δρόμοι και τα αποστραγγιστικά έργα να υποστούν 
βλάβες. 


8. Το 7537/22.8.2003 έγγραφο της Ν.Α. Φωκίδας (Τμ. 
Διοικ. Υπηρεσιών και Μέριμνας). 

9. Το γεγονός ότι οι υπάλληλοι της Ν.Α. (Τμ. Μηχανο¬ 
λογικού Εξοπλισμού) κλάδου ΔΕ Εργοδηγών Μεταλλείων 
και ΔΕ Τεχνικών (Οδηγών) εξάντλησαν το όριο των 120 
ημερών. 

10. Το γεγονός ότι δεν μπορεί να προβλεφθεί η πρό¬ 
σθετη δαπάνη, η οποία θα βαρύνει τον προϋπολογισμό 
της Ν.Α. Φωκίδας, αποφασίζουμε: 

Αυξάνουμε καθ’ υπέρβαση του ανώτατου επιτρεπόμε¬ 
νου ορίου, τον αριθμό ημερών εκτός έδρας για το έτος 
2003, των υπαλλήλων της Ν.Α. Φωκίδας (Τμ. Μηχ. Εξοπλι¬ 
σμού) κλάδου ΔΕ Εργοδηγών Μεταλλείων και κλάδου ΔΕ 
Τεχνικών (Οδηγών) κατά 80 ημέρες, για την αντιμετώπιση 
εκτάκτων αναγκών που προέκυψαν εξαιτίας θεομηνίας 
(χιονοπτώσεις, πλημμύρες, έντονες βροχοπτώσεις κ.λπ.) 
και την αποκατάσταση των ζημιών στους επαρχιακούς 
δρόμους, στα αποστραγγιστικά έργα κ.λπ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 11 Σεπτεμβρίου 2003 

Ο Γενικός Γραμματέας Περιφέρειας 
ΣΤΕΦΑΝΟΣ θ. ΠΑΤΡΑΜΑΝΗΣ 

-♦- 

Αριθ. 12914 (11) 

Αύξηση καθ’ υπέρβαση ημερών εκτός έδρας υπαλλήλων 
υπηρετούντων στη Ν.Α. Φωκίδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 2 παρ. 3 Ν. 2685/99 «περί 
καλύψεως δαπανών μετακινουμένων υπαλλήλων κ.λπ», 
όπως συμπληρώθηκε με το άρθρο 25 παρ. 6 του Ν. 
2738/99 «Περί συλλογικών διαπραγματεύσεων στη Δη¬ 
μόσια Διοίκηση κ.λπ.». 

2. Την 1483/9-11-2000 απόφασή μας «Ανώτατο όριο 
επιτρεπομένων ημερών κίνησης εκτός έδρας υπαλλήλων 
υπηρετούντων στη Ν.Α. Φωκίδας», για το έτος 2000 και 
εφεξής. 

3. Την ανάγκη: α) σύνταξης μελετών, επίβλεψης και κα¬ 
τασκευής εγγειοβελτικών έργων που βρίσκονται σε εξέ¬ 
λιξη, β) υλοποίησης των προγραμμάτων και των ελέγχων 
του Υπ. Γεωργίας, του ΟΠΕΚΕΠΕ και των κανονισμών 
της ΕΈ. (πρόγραμμα ΟΣΔΕ, εξισωτική αποζημίωση οικο¬ 
νομικής ενίσχυσης στην παραγωγή ελαιολάδων και επι¬ 
τραπέζιων ελαίων, μητρώο αγροτών και αγροτικών εκμε¬ 
ταλλεύσεων, έρευνα γάλακτος και εξατομίκευση ζημιών 
από δυσμενείς καιρικές συνθήκες, έλεγχος και εκρίζωση 
βουκέλωση, φυματίωση, μελιταίο πυρετό αιγοπροβά¬ 
των, πρόγραμμα ΟΣΔΕ βοειδών και αιγοπροβάτων, 
κρεοσκοπικοί έλεγχοι στα σφαγεία, έλεγχος νοσημάτων 
ιπποειδών στα πλαίσια της Ολυμπιάδας 2004 κ.λπ.) και 
δεδομένου ότι οι υπάλληλοι της Δ/νσηζ Γεωργίας και Κτη¬ 
νοτροφίας, κλάδου ΠΕ Γεωπόνων, της Δ/νσης Κτηνιατρι¬ 
κής, κλάδου ΠΕ Κτηνιάτρων και του τμήματος εγγείων 
βελτιώσεων κλάδου ΠΕ Γεωπόνων και ΠΕ Πολ. Μηχανι¬ 
κών εξάντλησαν το όριο των 120 ημερών. 

4. Το 7674/26-8-2003 έγγραφο της Ν.Α. Φωκίδας (Τμ. 
Διοίκησης Υπηρεσιών και Μέριμνας). 

5.Το γεγονός ότι δεν μπορεί να προβλεφθεί η πρόσθετη 
δαπάνη, η οποία θα βαρύνει τον προϋπολογισμό της Ν.Α. 
Φωκίδας, αποφασίζουμε: 

Αυξάνουμε καθ’ υπέρβαση του ανώτατου επιτρεπόμε¬ 
νου ορίου, τον αριθμό ημερών εκτός έδρας για το έτος 
2003 των υπαλλήλων: α) της Δ/νσης Γεωργίας και Κτη¬ 
νοτροφίας κλάδου ΠΕ Γεωπόνων κατά 60 ημέρες, β) της 
Δ/νσης Κτηνιατρικής, κλάδου ΠΕ Κτηνιάτρων κατά 60 
ημέρες και γ) του τμήματος εγγείων βελτιώσεων κλάδου 
ΠΕ Γεωπόνων και ΠΕ Πολ. Μηχανικών κατά 60 ημέρες, για 


την υλοποίηση προγραμμάτων και ελέγχων Υπουργείου 
Γ εωργίας και την αντιμετώπιση των αναγκών, σύνταξης 
μελετών, επίβλεψης και κατασκευής εγγειοβελτικών 
έργων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 9 Σεπτεμβρίου 2003 

Ο Γ ενικός Γ ραμματέας Περιφέρειας 
ΣΤΕΦΑΝΟΣ Θ. ΠΑΤΡΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




